Hallow Road

Hallow Road (בתרגום חופשי: דרך קדושה) הוא מותחן פסיכולוגי משנת 2025 שבוים על ידי  ונכתב על ידי וילאם גיליס. בסרט מככבים רוזמונד פייק, מת'יו ריס ומייגן מקדונל.

 עלילה 
הסרט נפתח בשעה 2 לפנות בוקר בבית של משפחה. המצלמה מתמקדת בזכוכיות שבורות ואוכל שנשאר בצלחת, מה שמעיד על ריב שהתקיים בין בני המשפחה. מאדי הפרמדיקית ובעלה, פרנק ישנים. לאחר שהתעוררו בגלל אזעקה, מאדי מקבלת שיחה מבתה בת ה-18 אליס, שלקחה את רכבו של פרנק ונסעה ליער לאחר ויכוח עם הוריה. במהלך נסיעתה, אליס התנגשה באישה עם רכבה.

מאדי ופרנק עולים על רכבה של מאדי ומתחילים בנסיעה לכיוון מיקומה של אליס, במרחק של 40 דקות מביתם. לאורך הנסיעה, מאדי ופרנק נשארים עם אליס בשיחת הטלפון ומנסים להרגיעה ולסייע לה עם האישה הפצועה מרחוק. אליס מספרת לשניים שהיא הזעיקה אמבולנס ומאדי משתמשת בכישוריה כפרמדיקית ומתדרכת את אליס בביצוע החייאה. הפחד של אליס גובר לאחר שהיא מספרת להוריה שהלחיצות שלה שברו את הבית החזה של האישה. בניגוד לדעתה של מאדי ובעודו מאמין שהאישה מתה, פרנק מדרבן את אליס לחזור לרכב והיא עושה כך.

המשפחה ממשיכה לדבר בטלפון ואליס חושפת שהיא הייתה תחת השפעת MDMA במשך ארבע שעות. אליס מעולם לא חזרה לבית אותו היא חולקת עם בן זוגה, ג'ייקוב, מה שהוריה שיערו שקרה לאחר שהיא יצאה מהבית בזעם. אליס חושפת שהיא מעולם לא הזעיקה אמבולנס ופרנק מצהיר שהוא ייקח את האשמה במקומה של אליס. השיחה הופכת למתוחה כאשר נחשף בשיחה שהוויכוח בבית היה על הריונה של אליס והרצון של הוריה שתקיים הפלה.

עדיין רחוקים ממיקומה של אליס, פרנק ומאדי נעשים מודאגים לאחר שאליס אומרת שרכב נוסף מגיע למקום. פרנק פוקד על אליס לגרור את הגופה של האישה ולהחביאה. אליס עושה זאת ומצהירה בפני הוריה שפניה של האישה משתנים, לאחר מכן השיחה מתנתקת. פרנק ומאדי מצליחים להתקשר לאליס בחזרה ושומעים קול של אישה המתקרבת אליה ומספרת שהיא נסעה באזור ביחד עם בעלה ומציעה לאליס עזרה. אף על פי שאליס מבקשת מהאישה לעזוב ומסבירה שהוריה כבר בדרך הנה, האישה נשארת ולפתע קולה משתנה לקול מאיים ולא יציב.

מאדי מדברת עם האישה ומבקשת ממנה לעזוב. האישה עושה כך, אך מבחינה בגופת האישה. אליס מנסה לברוח עם הרכב ומאדי ופרנק שומעים את האישה מתנגשת בחוזקה ברכבה של אליס. האישה לוקחת את הטלפון ומאיימת על פרנק ואליס שהיא תקרא לרשויות, בזמן שפרנק מנסה להסביר שזו הייתה רק תאונה. האישה גם חושפת שאותה אישה שאליס פגעה בה עדיין בחיים ובעלה מטפל בה.

פרנק מסביר לאישה שהוא מתכוון לקחת את האשמה על התאונה כדי לסייע לאליס. האישה מתרצה ומחזירה את הטלפון לאליס. מאדי חושפת שהיא התפטרה מעבודתה כפרמדיקית לאחרונה לאחר שבלבלה בין תסחיף ריאתי להתקף חרדה ובכך גרמה למותו של מטופל. אליס מבטיחה להוריה ולאישה שהיא תיקח אחריות על התאונה.

דקות לאחר מכן, פרנק ומאדי מגיעים למקום התאונה ועוצרים בסמוך לרכבה של אליס. הזוג לא מוצא את אליס, אך כן מוצא גופה שננטשה סמוך לרכב. מאדי מתקשרת למוקד החירום ומתחילה להסביר את מה שהתרחש, לאחר מכן פרנק חוזר ומסביר שהוא הסתכל על גופה ושזאת אליס.

מאדי מסרבת להאמין בכך, מנתקת את השיחה עם מוקד החירום ומתקשרת לאליס. אליס עונה לשיחה וככל הנראה נחטפה על ידי האישה ובעלה. פרנק ומאדי ממשיכים לנסוע לעומק היער ובמקביל מקשיבים לאישה מדברת עם אליס ומסבירה שכעת, היא ובעלה הם הוריה של אליס ושהם "יתקנו" אותה כפי שהם עשו לבנות אחרות. לאחר שהבינה שאליס בהיריון, האישה אומרת שהיא "תתקן" גם את התינוק. מאדי מתחננת בפני האישה עבור הזדמנות שנייה לה ולפרנק, אך השיחה מתנתקת והזוג מוצא עצמם מול מחסום משטרתי.

בבוקר, שוטרים מקיפים את זירת התאונה ואת גופתה של האישה, הדומה לאליס, בזמן שמאדי ופרנק עומדים בצד בשקט. שני בלשים משוחחים על המקרה ומסיקים שאליס נהרגה לילה קודם לכן על ידי מכונית חולפת והשיחה שמאדי ופרנק קיימו איתה לאורך הלילה הייתה רק התגובה שלהם לטראומה.

 שחקנים 
 רוזמונד פייק – מאדי.
 מת'יו ריס – פרנק.
 מייגן מקדונל – אליס.
  – שוטר.
 סטיבן ג'ונס – בלש.

 הפקה 
הסרט בוים על ידי  על פי תסריט של וילאם גיליס. איאן הנרי מחברת London Film & TV ולוקאן טו מחברת Two & Two Pictures שימשו כמפיקים יחד עם ריצ'ררד בולגר מחברת Hail Mary Pictures וכן בעזרת מימון מ-,  ו-.

רוזמונד פייק ומת'יו ריס לוהקו כזוג נשוי ומייגן מקדונל כבתם. פול טיילק לוהק כשוטר.

צילומי הסרט החלו בסוף שנת 2023 והתקיימו בפראג ואירלנד. חלק מצילומי הסרט התקיימו ב, מחוז ויקלו בנובמבר 2023, וחלקם התקיימו באולפן סרטי FAK ב, צ'כיה.

 הפצה 
הסרט הוקרן לראשונה במהלך פסטיבל הסרטים "South by Southwest" במרץ. הסרט הופץ ברחבי הממלכה המאוחדת ואירלנד בהפצת סרטי יוניברסל ב-16 במאי 2025. אולפני XYZ יפיצו את הסרט ברחבי ארצות הברית.

 ביקורות 
האתר Rotten Tomatoes העניק לסרט ציון של 92% טריות על סמך 37 ביקורות.

האתר Metacritic העניק לסרט ציון של 71/100 על סמך 15 ביקורות.

 קישורים חיצוניים 

 הערות שוליים 

קטגוריה:סרטי 2025
קטגוריה:סרטי מתח